    Ìgbà tí a máa lọ sí ibi ìgbéyàwó gan-an, àwọn iwin wọ̀n-ọnnì wa sínú ilé ńlá tí mò ń gbá tí bàbá ìyàwó mi fún mi, wọ́n mú èmi àti àwọn ẹnìkejì mi lọ sí ibi kan báyìí tí ó tẹ́jú pẹrẹsẹ, aṣọ tí wọn fi fàdákà ṣe ni wọ́n tẹ́ láti ile mi lọ sí ibi tí à ń sọ̀rọ̀ yìí, wọ́n gbé mi gun ẹṣin tí wọ́n fi díámọ́ǹdì ṣe ọ̀ṣọ́ sí lara jìngbìnnì kanlẹ̀, wọ́n sì to àwọn arẹwà ọkùnrin àti obìnrin sí etí ọ̀nà lọ ní apá ọ̀tún àti apá òsì. Àwọn wọ̀nyí wọ aṣọ tí ó ń dán bí dígí tí n kọ mọ̀nàmọ̀nà bí ìràwọ̀ ojú ọ̀run, àwọn ẹnìkejì mi náà gun ẹsin tẹ̀lé mi lẹ́yìn, bí a ti ń kọjá ni àwọn tí ó dúró sí e’ti ọ̀nà wọ̀n-nnì bẹ̀rẹ̀ sí í kọrin, ohùn wọn dàbí ẹni pé ẹnìkan kọ́ ọ̀kẹ́ àímoye ẹyẹ ni orin kan náà ti ohìun wọn ń dún gooro.
    Igba ti a maa lo si ibi igbeyawo gan-an, awon iwin won-onni wa sinu ile nla ti mo n gba ti baba iyawo mi fun mi, won mu emi ati awon enikeji mi lo si ibi kan bayii ti o teju perese, aso ti won fi fadaka se ni won te lati ile mi lo si ibi ti a n soro yii, won gbe mi gun esin ti won fi diamondi se oso si lara jingbinni kanle, won si to awon arewa okunrin ati obinrin si eti ona lo ni apa otun ati apa osi. Awon wonyi wo aso ti o n dan bi digi ti n ko monamona bi irawo oju orun, awon enikeji mi naa gun esin tele mi leyin, bi a ti n koja ni awon ti o duro si e’ti ona won-nni bere si i korin, ohun won dabi eni pe enikan ko oke aimoye eye ni orin kan naa ti ohiun won n dun gooro.